ฟินันซ่าชูลงทุนสั้นรอปัจจัยคลี่คลาย
ฟินันซ่ามองจีนหั่นดอกเบี้ยในรอบ 4 ปี สะท้อนเศรษฐกิจโลกชะลอหนี้ยุโรปอึมครึม ชูกองตราสารหนี้ 3 เดือน
13 มิ.ย. 2555

ฟินันซ่ามองจีนหั่นดอกเบี้ยในรอบ 4 ปี สะท้อนเศรษฐกิจโลกชะลอหนี้ยุโรปอึมครึม ชูกองตราสารหนี้ 3 เดือน
นายธีรพันธุ์ จิตตาลาน กรรมการบริหารและประธานเจ้าหน้าที่บริหารบริษัทหลักทรัพย์จัดการกองทุน (บลจ.) ฟินันซ่า เปิดเผยว่า จีนปรับลดอัตราดอกเบี้ยนโยบายกะทันหันในรอบ 4 ปี สะท้อนเศรษฐกิจโลกมีแนวโน้มชะลอตัวลงและโอกาสที่ธนาคารแห่งประเทศไทยจะขึ้นอัตราดอกเบี้ยจึงลดลง ประกอบกับปัญหาหนี้ยุโรปทำให้สินทรัพย์เสี่ยงยังไม่น่าสนใจ จึงแนะนำให้รอดูสถานการณ์ โดยลงทุนในตราสารหนี้ระยะสั้น
บริษัทเปิดขายกองทุนเปิดฟินันซ่าตราสารหนี้พลัส โรล โอเวอร์ 3 เดือน 1 (FAM FIPR 3M1) ตั้งแต่วันที่ 11-15 มิ.ย. 2555 ลงทุนขั้นต่ำเพียง 2,000 บาท ประมาณการผลตอบแทน 3.2% ต่อปี สำหรับการลงทุน 3 เดือน 
กองทุนดังกล่าวจะเปิดขายและรับซื้อคืนเป็นรอบการลงทุน (โรล โอเวอร์) ทุกๆ 3 เดือน โดยรอบการลงทุนนี้จะลงทุนในเงินฝากธนาคารต่างประเทศสกุลเงินเหรียญสหรัฐ หรือหยวนกับธนาคาร BOC, Macao, ธนาคาร CIMB, Niaga, Indonesia หรือเงินฝากสกุลเงิน AED กับธนาคาร Abu Dhabi Commercial bank, UAE ตั๋วเงินหรือเงินฝากธนาคารพาณิชย์ในประเทศ เงินฝาก AED ธนาคาร Union National Bank, UAE หรือเงินฝากธนาคาร หุ้นกู้บริษัท ไมเนอร์ อินเตอร์เนชั่นแนล หรือหุ้นกู้ ตราสารหนี้ บริษัท ดั๊บเบิ้ล เอ (1991)